OpenLLM-France/wikimedia huggingface dataset:
# Portugaldar India

Portugaldar India (portugesez: Índia Portuguesa edo Estado da Índia) Portugalek Indian zituen kolonien multzoa izan zen.
1505ean, Vasco da Gamak Indiarako ibilbidea aurkitu eta sei urte geroago, erregeak lehendabiziko erregeorde, Francisco de Almeida, izendatu eta Kochi okupatu zuten. 1752 arte, Estado da Índiak Indiako ozeanoan Portugalek zituen kolonia guztiak batu zituen, hegoaldeko Afrikatik hego-ekialdeko Asiaraino. 1752an Mozambike eta 1844an Malabar (Macau, Solor eta Timor barnean zituena) kolonia independente bilakatu ziren.
1947an Indiak independentzia lortu zuenerako, Portugalek mendebaldeko kostaldean oraindik enklabe batzuk mantendu zituen: Goa, Daman (Damão), Diu eta Dadra eta Nagar Haveli. Portugalek 1954an bi eta 1961ean beste hiru galdu zituen (nahiz eta 1975eko Krabelinen Iraultzara arte onartu ez).

## Kanpo estekak

* Datuak: Q323904
* Multimedia: Portuguese India / Q323904
# Portugalen banaketa administratiboa

Portugal bost eskualdetan banatuta dago zati kontinentalari dagokionez, gehi eskualde autonomo bitan: (Azoreak eta Madeira). Eskualde bakoitza azpieskualdetan zatituta dago.

## Banaketa administratiboa

Iparraldetik hegoaldera honako eskualde eta azpieskualdeak daude:
| Zkia. | Eskualdea | Hiriburua | Azpieskualdeak |
| 1 | Iparraldeko eskualdea | Porto | Trás-os-Montes Garaia Ave Cávado Douro Entre Douro e Vouga Porto Handia Minho-Lima Tâmega |
| 2 | Erdialdeko eskualdea | Coimbra | Mondego Beherea Vouga Beherea Iparraldeko Beira Interior Hegoaldeko Beira Interior Cova da Beira Dão-Lafões Médio Tejo Mendebaldea Iparraldeko Pinhal Interior Hegoaldeko Pinhal Interior Itsasaldeko Pinhal Serra da Estrela |
| 3 | Lisboa | Lisboa | Lisboa Handia Península de Setúbal |
| 4 | Alentejo | Évora | Erdialdeko Alentejo Itsasaldeko Alentejo Alentejo Garaia Alentejo Beherea Lezíria do Tejo |
| 5 | Algarbe | Faro | Algarbe |
| 6 | Madeira | Funchal | Madeira |
| 7 | Azoreak | Ponta Delgada | Azoreak |

## Kanpo estekak

* Datuak: Q12266152
# Portugaldar ezkutu

Artikulu hau Portugalgo dibisari buruzkoa da; beste esanahietarako, ikus «Ezkutu».
Portugaldar ezkutua (portugesez: escudo português) Portugalgo diru ofiziala izan zen, 1911tik hasita, harik eta 2002ko urtarrilaren 1ean euroa sartu zen arte. 100 zentimok ezkutu bat egiten zuten. Bere ikurra "cifrão"-a zen, dolarrarena bezala baina bi marra bertikalekin.

## Kanpo estekak

* Datuak: Q468474
* Multimedia: Money of Portugal / Q468474
# Portugaldar kreolerak

Portugaldar kreolerak Portugaldar Inperioak eragindako hizkuntza kreoloak dira eta portugesa da mintzaira hauen oinarri nagusia.

## Sailkapena

* Afrikarrak: Nagusiki Ginea-Bissauko kreolera eta Cabo Verdekoa dira, baina baita Sao Tome eta Principekoak ere.
* Amerikarrak: Batik bat Papiamentoa, nederlandera eta gaztelaniak ere eragindakoa.
* Asiarrak: Indiako Daman eta Diuko mintzairak, Sri Lankako kostaldeko udalerri batzuetakoak eta Macaukoa (desagertzear dagoena).

## Ikus, gainera

* Lusofonia

## Kanpo estekak

* (Portugesez)"Associação Brasileira de Estudos Crioulos e Similares" (ABECS)
* Datuak: Q14507109
# Portugaldar

    Artikulu hau herriari buruzkoa da; hizkuntza gaitzat duena beste hau da: «Portuges»
Portugaldarrak edo portugesak (portugesez: portugueses) batez ere Portugalen bizi den etnia dira, portugesez egiten duena. Erlijo nagusia katolizismoa dute. Portugaldar Inperioaren hedapenaren ondorioz, portugaldar diaspora zabala dago munduan, Afrikan, Asian zein Ameriketan

## Erreferentziak

* 1 2 Euskaltzaindia: Hiztegi Batua.
* ↑ Euskaltzaindia. 38. araua: Munduko estatu-izenak, herritarren izenak, hizkuntza ofizialak eta hiriburuak. .
* ↑ Minahan, James. (2000). One Europe, many nations: a historical dictionary of European national groups. Greenwood Publishing Group, 769 or. ISBN 0313309841..

## Kanpo estekak

* Datuak: Q178630
* Multimedia: People of Portugal / Q178630
# Portugalete IHT

Portugalete IHT izen bereko hiribilduko izotz hockey taldea izan zen.

## Historia

Lehendabizikoz 1975/76 denboraldian igo zuten Espainiako Superligara. Izenaz aldu zuen 1978an, Zubialde izanik eta urte hartan maila galdu zuen azkena izan zelako.

## Emaitzak

| Denboraldia | Superliga | Errege Kopa | Europako Kopa |
| 1975-1976 | 7.a | ? | - |
| 1976-1977 | 7.a | ? | - |
| 1977-1978 | 5.a | ? | - |
| 1978-1979 | 5.a | ? |

## Erreferentziak

* ↑ El País: El Casco Viejo, campeón de hockey hielo

## Kanpo estekak

* Datuak: Q12266154
# Procellariiformes

Procellariiformes Aves klaseko ordena da. Itsaso aldeko hegazti ordena honek lehen Tubinares zuen izena. Ordena honetako kiderik ezagunena albatros da.

## Taxonomia

Guztira munduan 125 Procellariiformes ordenako espezie daude, lau familietan banatzen direnak. Bazegoen orain galduta dagoen beste familia. Hona hemen familiak:
* †Diomedeoididae (Miozenoren hasieran galduta)
* Procellariidae
* Diomedeidae
* Hydrobatidae
* Pelecanoididae
Batzuen ustez, Hydrobatidaek barnean dituen bi azpifamiliek, Oceanitinae eta Hydrobatinae izenekoak, bi familia ezberdinak osatzen dituzte.

## Ikus, gainera

* Procellariiformes ordenako Euskal Herriko hegaztien zerrenda

## Erreferentziak

* ↑ Brooke, M. (2004). "Albatrosses And Petrels Across The World" Oxford University Press, Oxford ISBN 0-19-850125-0
* ↑ Nunn, G & Stanley, S. (1998). "Body Size Effects and Rates of Cytochrome "b" Evolution in Tube-Nosed Seabirds". Molecular Biology and Evolution 15(10): 1360-1371 PDF online
* Datuak: Q21685
* Multimedia: Procellariiformes / Q21685
* Espezieak: Procellariiformes
# Procellosaurinus

Procellosaurinus Gymnophthalmidae familiako narrasti genero bat da. Brasilen bizi dira.

## Espezieak

* Procellosaurinus erythrocercus Rodrigues, 1991
* Procellosaurinus tetradactylus Rodrigues, 1991

## Kanpo estekak

* Datuak: Q641444
* Espezieak: Procellosaurinus
# Procellariidae

Prozelarido (Procellariidae) prozelariformeen ordenako izen bereko familiako hegaztiez esaten da. Ezaugarri desberdinak dituzte, baina guztiek bi sudur zulo dituzte mokoaren gainaldean, eta hori da, hain zuzen ere, familia horretako hegaztien ezaugarri nagusia. Ordenaren familia zabalena da, barnean 70 espezie- 14 generotan banaturik- izanik.
Familia honen barne klasifikatzen da gabaia.

## Erreferentziak

* ↑ Lur entziklopedietatik hartua.

## Kanpo estekak

* Datuak: Q207767
* Multimedia: Procellariidae / Q207767
* Espezieak: Procellariidae
# Polipo (zoologia)

    Artikulu hau animaliari buruzkoa da; tumorea gaitzat duena beste hau da: «Polipo»
Polipo gorputza zaku itxurakoa duen itsas animalia da, mutur bat itxia eta harkaitzei itsatsia, eta bestea irekia eta garroz inguratua duena
Marmokekin batera cnidaria filuma osatzen dute. Bere izena antzinako grezierazko πολύ (poly, "asko") adberbio eta πούς (pous, "oin") izenaren lotunetik dator.

## Erreferentziak

* ↑ Lur entziklopedietatik hartua.

## Kanpo estekak

* Datuak: Q689884
* Multimedia: Polyp (zoology) / Q689884
# Polipropileno

Polipropilenoa propileno monomeroaren (CH$_3$-CH=CH$_2$) polimero termoplastikoa da.
Sintesi-prozesuan, aluminio alkiloa erabiltzen da katalizatzaile gisa; lortzen den polipropilenoa helize-forma duten molekulaz eratua dago, eta kristal-egitura du; molekularen pisua 40.000koa edo handiagoa izan daiteke.
Polipropilenoa gai solido zuri gardena da, trakzioz eta bihurketaz hauskaitza da, ez da urtzen disolbatzaile organiko hotzetan, eta biguntzen da beroetan. Edozein kolore eman dakioke, erresistentzia elektriko ona du, azido eta base sendoek ez diote erasotzen 60 °C-z azpitik, baina beste eragile oxidatzaile batzuek bai. Sukoia da. Kroma daiteke eta moldaerraza da. Estirenoarekin eta beste monomero batzuekin polimeriza daiteke, eta etilenoarekin eta butadienoarekin goma-erako polimero bat eratzen du. Hauts, mintz, zuntz, hari, dentsitate txikiko apar gisa eta beste era batzuetan azaltzen da.
Gauza askotarako erabiltzen da: paketeak egiteko (mintz moduan), autoen, etxeko tresnen eta abarren pieza moldatuak egiteko, elektrizitate-kableak eta -hariak estaltzeko eta belar artifizialentzat zuntzak ekoizteko, plastikozko hodiak, atletismorako pistak, paper sintetikoa, arrantzarako sareak egiteko, besteak beste.
Giulio Natta, italiar kimikaria, izan zen aitzindaria polimero honen garapenean; lan horiengatik Nobel saria eman zioten 1963an.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q146174
* Multimedia: Polypropylene / Q146174
# Polipetes

Greziar mitologian, Polipetes, zenbait pertsonairen izena da.
* Piritoo eta Hipodamiaren semea, bere aitaren oinordekoa lapitarren erresuman, Tesalian. Troiako Helenarekin ezkontzea nahi zuenetako bat zenez, Troiako Gerrara joan zen, non heroi ugari akabatu zituen. Troiako Zaldian gordeta egon zen.
* Ulises edo Odiseoren eta Kaliditzeren semea, azken honen oinordekoa tesprotiarren herrialdean, Epiron.

## Kanpo estekak

* Datuak: Q28045546
# Poliploidia

Poliploidia zelula edo organismo batek kromosoma kopuru normalaren ordez kopuru horren multiploa den kromosoma-hornidura duenean gertatzen den mutazioa da. Esaterako, kromosoma-hornidura diploide normala 2n bada (eta zelula haploidea: n), zelula edo organismo poliploide batek hiru aldiz kromosoma gehiago (3n) izan ditzake, edo lau aldiz (4n) gehiago. Ohiko kromosoma-hornidura (2n) handitzen da, eta kopuru poliploidea zenbaki haploidearen multiplo bat da (3n, 4n, 5n...).
Poliploidia meiosirik ezaren ondorioz gertatu ohi da. Hori dela eta, gametoek ez dute n kromosoma, 2n baizik. Gameto anormal batek (2n) gameto normala (n) ernaltzen badu sortutako zigotoa triploidea izango da (3n); ernalketa hori bi gameto anormalen (2n) artean gertatzen bada, sortutako zelula tetraploidea (4n) izanen da.
Poliploidia ez da urria bizidunen artean, askoz ohikoagoa izanik landareetan animaliengan baino. Landare poliploideek nekazaritza errendimendu handiagoa dutenez, modu artifizialean eragiten da sarritan poliploidia. Era horretan zereal, tomate eta fruta poliploide ugari lortu dira, ohikoak baino etekin handiagokoak.
Bi poliploide mota daude: autopoliploideak (poliploidea sortuko duten bi gametoak espezie berekoak direnean) eta alopoliploideak (gameto horiek espezie ezberdinetakoak direnean)
Poliploidia ez da oso ohikoa animalien artean: igelak, hainbat intsektu, zizareak eta arrain batzuk poliploideak izan daitezke.
# Polipo

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
    Artikulu hau tumoreari buruzkoa da; animalia gaitzat duena beste hau da: «Polipo (zoologia)»
Polipo mukosetan sortzen den handitsua da. Gehienetan sudurrean izaten dira, eta sudurreko hodiak itxi eta infekzioak sortzen dituzte. Beste batzuetan belarrian, sabelean edo hesteetan izaten dira. Batzuetan ez da sintomarik izaten, baina presioa eta hodien itxitura izaten da besteetan polipoen ezaugarria. Behealde zabala izaten dute batzuek; estuak eta luzeak izaten dira bestela, eta mukosaren osagai berberez osatuak dira. Polipoaren gainaldea laua, koskaduna edo gingilduna izan daiteke. Gehienetan ez dira kaltegarriak izaten, baina badaezpada, kirurgia bidez kendu eta aztertu egiten dira.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q657665
* Multimedia: Polyps (medicine) / Q657665
# Powellsville (Ipar Carolina)

Powellsville Ipar Carolinako herri bat da. Bertie konderrian kokatua dago. 2010ean 276 biztanle zituen, 0,92 kilometro koadrotan banatuta.

## Ikus, gainera

* Bertie konderria

## Kanpo estekak

* Datuak: Q2028776
# Powellville (Maryland)

Powellville Ameriketako Estatu Batuetako erroldak esleitutako leku bat da. Wicomico konderrian dago, Maryland estatuan. 188 biztanle ditu, 3,870346 kilometro koadroko azaleran banatuta.

## Ikus, gainera

* Wicomico konderria

## Kanpo estekak

* Datuak: Q3885785
# Power konderria (Idaho)

Power konderria (ingelesez: Power County) Idahoko konderri bat da, Ameriketako Estatu Batuetan. Hiriburua American Falls da. 2010eko zentsuaren arabera 7.817 biztanle zituen, Power kilometro koadroko azaleran.

## Geografia

Power konderriak 3.736,49 kilometro koadro ditu. Horietatik 99,51 ura dira. Beste 3.636,97 lurra dira. Biztanleria dentsitatea 2,09 da.

## Demografia

2010eko zentsoan bizi ziren 7.817 pertsonetatik 7.492 txuriak edo hispanoak dira. Horietatik hispano edo latino kategorian 2.328 dira. 18 beltzak edo afroamerikarrak. 161 amerikar natiboak ziren eta 6 Hawaii edo Pazifikoko irletako natiboak. 32 asiarrak ziren. Bestelako arraza bat kategorian 2 biztanle daude. Bukatzeko euren burua arraza bat baino gehiagotan 106 pertsonek kokatzen zuten.

### Biztanleria piramidea
## Kanpo estekak

* Datuak: Q491311
* Multimedia: Power County, Idaho / Q491311
# Power Mac G4

Power Mac G4ak Applek 1999 eta 2004 artean diseinatu, ekoitzi eta saldu zituen ordenagailu pertsonal batzuk izan ziren. PowerPC G4 (PPC74xx) mikroprozesagailuak erabili zituzten. 1999ko erdialde inguruan kaleratu ziren Power Mac G3aren ordezko bezala antzeko karkasa bat baina PowerPC G4 prozesagailu berria erabiliz, IBMk eta Motorolak elkarlanean garatu zutena. Merkatuan eskuragarri egon zen Power Mac G5a iritsi zen arte, 2003ko erdialdean. Prozesagailu bat edo bi zituzten.

## Lehen ereduak

Lehen Apple Power Mac G4a, "Yikes!" izen kodekoa, 1999ko abuztuak 31n egin zen Seybold konferentzian merkaturatu zen, 400 megahertzio, 450 megahertzio eta 500 megahertzioko konfigurazioekin. 1999ko urrian, Applek atzeratu egin behar izan zuen 500 megahertzioko eredua 500 megahertzioko txipen errendimendu kaxkarraren ondorioz. Honen ondorioz, Applek konfigurazio bakoitzean prozesagailuaren potentzia 50 megahertziotan jeitsi zuen, baina honek eztabaida sortu zuen, ordenagailuak ez baitziren era berean merketu.
400 megahertzioko lehen ereduek (aurretik 350ekoak) PCI erabiltzen zuten eta Power Macintosh G3 (Black and White)n erabilitako plaka base bera erabiltzen zuten (ADB portuagatik izan ezik) grafito koloreko kutxa batean eta Motorola PowerPC 7400 (G4) CPU berriarekin. Sawtooth izen kodea zuten errendimendu altuko ereduek 2x AGP grafikodun (66 megahertzioko slot PCIak ordezkatuz) plaka basearen diseinu eraldatu handi bat erabiltzen zuten. 1999ko abenduan Power Mac G4aren linea AGP plaka basera eguneratu zen.
Makinek serieko DVD-ROMa zekarten. 400 eta 450 megahertzioko bertsioek 100 MB Zipeko Zip diskak dituzte serieko ekipamendu bezala, eta aukera bezala Sawtooth serieko 350 megahertzioko bertsioan. Serie honek sistemaren buseko 100 megahertzio eta lau PC100 SDRAM slot zituen, gehienez 2 RAM Gigabyte (1.5 Gigabyte Mac OS 9n). AGP Power Macak (Sawtooth) izan ziren AirPort slot bat eta DVI bideo portu bat gehitzen lehenak.
Applek lehen AGP ereduei eman zien izena Power Mac AGP Graphics izan zen. Sawtooth izen kodea barnean erabili zuten ofizialki merkaturatu aurretik, eta izen ezaguna izan zen zaleen artean.
Diseinua 2000ko uztailak 19an eguneratu zen New Yorkeko Macworld Conference & Expon. Eguneraketa berriak 450 eta 500 megahertzioko nukleo bikoitzeko eta 400 megahertzioko nukleo bakarrak gehitzen zituen. Serieko Gigabit Ethernet gehitu zuen lehen ordenagailu pertsonala ere izan zen. Jende askok bertsio hau behin-behineko baliabide bezala ikusi zuen, G4ek ezin baitzuten azkarrago joan, hau PCIaren eta G4aren memoriaren kontrolatzailea zen Motorola XPC107 "Grackle"ak G4a 500 megahertziotara baino azkarrago joaterik aurreikusten zuelako zen. 500 megahertzio dualetako ereduek DVD-RAM optiko bat zeramaten. Zip diskoak aukerakoak izan ziren diseinu guztietan. Gainera, eredu hauek Applen jabetza bideo portua gehitu zuten, Apple Display Connectorra (ADC).
Applek sail honi eman zion izen ofiziala Power Mac Gigabit Ethernet izan zen. Bere izen klabea Mystic izan zen.

## Kanpo estekak

* Datuak: Q2525309
* Multimedia: Power Mac G4 / Q2525309
# Power (Montana)

Power Ameriketako Estatu Batuetako erroldak esleitutako leku bat da. Teton konderrian kokatuta dago, Montana estatuan. 177 biztanle ditu, 3,900796 kilometro koadroko azaleran banatuta.

## Ikus, gainera

* Teton konderria

## Kanpo estekak

* Datuak: Q955999
# Power Line Communications

Power Line Communications, siglen bidez adierazita PLC, kable elektrikoren bidezko komunikazioari erreferentzia egiten dion ingelesezko terminoa da. Teknologia honek sare elektrikoaz baliatzen da uhin eramaile baten bidez banda zabaleko datu bidalketa digitalak egiteko. Elektrizitatea goi-tentsioko lineen bidez transmititzen da, tentsio ertaineko lineen bidez zabaldu eta behe-mailako lineen bidez erabiltzen da eta PLC teknologia hiru mailetan aplika daiteke. Haren erabilera nagusia dira: batetik datu transmisio lokala eta bestetik interneteko sarrera.

## Erabilera lokala

Erabilera lokalerako gutxienez bi hargailu-transmisore erabili behar dira. Etxean hargailu-transmisore bat konekta daiteke ADSl, kable edo Wimax-modemera eta lokia sartzen da, hartara linea bereko loki guztiak sarbide puntuak bihurtzen dira. Bigarren hargailu-transmisoreak lokitik interneteko datuak jaso eta bidaltzen ditu. Sare lokal batean baliatzen ahal da ethernet-kablerik eta haririk gabeko konexiorik gabeko puntu bat sare lokalarekin lotzeko. Sarbide puntuetan konekta daitezke ekipoak, sareko inprimagailuak, wifi hargailu-transmisoreak, VoIP telefonoak eta abar. Transmisioak frekuentzia altuan egiten dira (1,6-30 MHz) elektrizitatea frekuentzia txikian (50-60 Hz) transmititzen den bitartean.

## Internet hornidura BLP

Oso zabaldua ez badago ere elektrizitate banatzaileek sare elektriko orokorra balia dezakete internet zerbitzua eskaintzeko. Horri BLP edo Broadband over Power Lines deritzo.

## Kanpo estekak

* Datuak: Q271870
* Multimedia: Power line communication / Q271870
# Potamogale velox

Potamogale velox Potamogale generoko animalia da. Afrosoricida ordenaren barruko ugaztuna da. Potamogalinae subfamilia eta Tenrecidae familian sailkatuta dago.

## Erreferentziak

* ↑ (Ingelesez)Mammals - full taxonomy and Red List status Ugaztun guztien egoera 2008an
* ↑ Du Chaillu. (1860). 7 Proc. Boston Soc. Nat. Hist., 361 or..

## Ikus, gainera

* Tenrecidae

## Kanpo estekak

* 'Potamogale velox'ri buruzko informazioa Mammals of The World datubasean
* Datuak: Q474780
* Multimedia: Potamogale velox / Q474780
* Espezieak: Potamogale velox
# Potamogetonaceae

Potamogetonazeo (Potamogetonaceae) kotiledoi bakarreko izen bereko familiako landareez esaten da. Uretan bizi dira, ia denak ur gezatan. Zurtoin luzea eta malgua dute. Bi motatako hostoak dituzte: ur gainekoak zabalak eta urpekoak estuak. Loreak sexu bikoak dira. Sei genero eta 100 bat mota dira eta lurralde guztietan hazten dira. Animalia askorentzat elikagai dira.

## Generoak

* Althenia
* Groenlandia
* Lepilaena
* Potamogeton
* Stuckenia
* Zannichellia

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016-1-9 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Angiosperm Phylogeny Group. (2009). «An update of the Angiosperm Phylogeny Group classification for the orders and families of flowering plants: APG III» Botanical Journal of the Linnean Society 161 (2): 105–121. doi:10.1111/j.1095-8339.2009.00996.x..

## Kanpo estekak

* Datuak: Q156233
* Multimedia: Potamogetonaceae / Q156233
* Espezieak: Potamogetonaceae
# Pratt (Kansas)

Pratt Kansasko hiri bat da. Pratt konderrian kokatua dago. 2010ean 6.835 biztanle zituen, 19,08 kilometro koadrotan banatuta.

## Ikus, gainera

* Pratt konderria

## Kanpo estekak

* Datuak: Q606988
* Multimedia: Pratt, Kansas / Q606988
# Prattville (Kalifornia)

Prattville Ameriketako Estatu Batuetako erroldak esleitutako leku bat da. Plumas konderrian dago, Kalifornia estatuan. 24 biztanle ditu, 1,561232 kilometro koadroko azaleran banatuta.

## Ikus, gainera

* Plumas konderria

## Kanpo estekak

* Datuak: Q2553690
# Prattsville (Arkansas)

Prattsville Ameriketako Estatu Batuetako inkorporatutako herri bat da. Grant konderrian dago, Arkansas estatuan. 289 biztanle ditu, 4,260311 kilometro koadroko azaleran banatuta.

## Ikus, gainera

* Grant konderrian

## Kanpo estekak

* Datuak: Q2660609
* Multimedia: Prattsville, Arkansas / Q2660609
# Pratt (Mendebaldeko Virginia)

Pratt Ameriketako Estatu Batuetako inkorporatutako herri bat da. Kanawha konderrian dago, Mendebaldeko Virginia estatuan. 483 biztanle ditu, 0,756386 kilometro koadroko azaleran banatuta.

## Ikus, gainera

* Kanawha konderrian

## Kanpo estekak

* Datuak: Q2026196
# Pratt konderria (Kansas)

Pratt konderria (ingelesez: Pratt County) Kansasko konderri bat da, Ameriketako Estatu Batuetan. Hiriburua Pratt da. 2010eko zentsuaren arabera 9.656 biztanle zituen, Pratt kilometro koadroko azaleran.

## Geografia

Pratt konderriak 1.905,51 kilometro koadro ditu. Horietatik 1,75 ura dira. Beste 1.903,76 lurra dira. Biztanleria dentsitatea 5,07 da.

## Demografia

2010eko zentsoan bizi ziren 9.656 pertsonetatik 9.337 txuriak edo hispanoak dira. Horietatik hispano edo latino kategorian 525 dira. 100 beltzak edo afroamerikarrak. 38 amerikar natiboak ziren eta 1 Hawaii edo Pazifikoko irletako natiboak. 26 asiarrak ziren. Bestelako arraza bat kategorian 7 biztanle daude. Bukatzeko euren burua arraza bat baino gehiagotan 147 pertsonek kokatzen zuten.

### Biztanleria piramidea
## Kanpo estekak

* Datuak: Q374604
* Multimedia: Pratt County, Kansas / Q374604
# Prattsburgh (New York)

Prattsburgh Ameriketako Estatu Batuetako inkorporatutako herri bat da. Steuben konderrian dago, New York estatuan. 1.983 biztanle ditu, 51,72 kilometro koadroko azaleran banatuta.

## Ikus, gainera

* Steuben konderrian

## Kanpo estekak

* Datuak: Q3708727
* Multimedia: Prattsburgh, New York / Q3708727
# Prattville (Alabama)

Prattville Alabamako hiri bat da. Autauga konderrian kokatua dago. 2010ean 33.960 biztanle zituen, 399,0 kilometro koadrotan banatuta.

## Ikus, gainera

* Autauga konderria

## Kanpo estekak

* Datuak: Q79509
* Multimedia: Prattville, Alabama / Q79509
# Pratteln

Pratteln Suitzako udalerria da. Basilea Herrialdea kantonamenduan dago, Liestal barrutia barrutian. 2014an 16,621 biztanle zituen 10,7 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q64679
* Multimedia: Pratteln / Q64679
Augst Füllinsdorf Frenkendorf Muttenz Gempen Grenzach-Wyhlen